CELEX: 32016R0137
Language: el
Date: 2016-01-26 00:00:00
Title: Εκτελεστικός κανονισμός (ΕΕ) 2016/137 της Επιτροπής, της 26ης Ιανουαρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

3.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 27/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/137 ΤΗΣ ΕΠΙΤΡΟΠΉΣ
   της 26ης Ιανουαρίου 2016
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η περίοδος αυτή πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2016.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδος που αποτελείται από ορθογώνιο τεμάχιο διαφανούς υφαντικής ύλης από πλεκτό ύφασμα στενής ύφανσης από συνθετικές ίνες, πλαστική ράγα και μηχανισμό τυλίγματος σε ρολό από πλαστικό και μέταλλο.
                  Στο ένα άκρο, το ύφασμα είναι ενωμένο με τον μηχανισμό του τυλίγματος σε ρολό που έχει σχεδιαστεί για να στερεώνεται μόνιμα στο πλαίσιο της πόρτας συγκεκριμένου μοντέλου αυτοκίνητου οχήματος. Στο άλλο άκρο, το ύφασμα είναι ενωμένο με την πλαστική ράγα που έχει μηχανισμό στερέωσης που της επιτρέπει να στερεώνεται στο πλαίσιο του παραθύρου του αυτοκίνητου οχήματος όταν το ύφασμα ξετυλίγεται, παρέχοντας προστασία από τον ήλιο. Το είδος δεν καλύπτει πλήρως τον υαλοπίνακα του παραθύρου.
                  (βλέπε εικόνες) (1)
                  
               
               
                  6303 12 00
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας (ΓΕΚ), από τη σημείωση 7 στοιχείο στ) του τμήματος XI, καθώς και από το κείμενο των κωδικών ΣΟ 6303, 6303 12 και 6303 12 00.
                  Η κατάταξη στον κωδικό ΣΟ 8708 29 90 ως μέρος ή εξάρτημα αμαξωμάτων για αυτοκίνητα οχήματα της κλάσης 8703 αποκλείεται, διότι το είδος δεν είναι απαραίτητο για τη λειτουργία του αυτοκίνητου οχήματος ούτε προσαρμόζει το αυτοκίνητο όχημα για ειδική εργασία ή του προσδίδει πρόσθετες δυνατότητες, ή του επιτρέπει την εκτέλεση ειδικής υπηρεσίας σε συνδυασμό με την κύρια λειτουργία του (βλέπε υπόθεση C-152/10, Unomedical, ECLI:EU:C:2011:402, σκέψεις 29 και 36).
                  Λόγω του γεγονότος ότι το είδος προορίζεται να στερεώνεται μόνιμα στο πλαίσιο της πόρτας συγκεκριμένου αυτοκίνητου οχήματος (υπάρχει εγκοπή στο πλαίσιο της πόρτας) και δεν μπορεί να αφαιρεθεί και να στερεωθεί σε οποιονδήποτε άλλο υαλοπίνακα παραθύρου, είναι εσωτερικό παραπέτασμα της κλάσης 6303. Επιπλέον, παρόμοια είδη, όπως εσωτερικά παραπετάσματα για παράθυρα σιδηροδρομικών αμαξών καλύπτονται επίσης από την κλάση 6303 (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 6303, πρώτη παράγραφος σημείο 2).
                  Το είδος είναι παραπέτασμα από υφαντική ύλη του τμήματος XI και όχι παραπέτασμα από πλαστικές ύλες της διάκρισης 3925 30 00, επειδή τα πλαστικά υλικά εξυπηρετούν μόνον σκοπούς στερέωσης.
                  Το είδος είναι συναρμολογημένο από μέρη από υφαντικές ύλες, πλαστικές ύλες και μέταλλο. Ως εκ τούτου, είναι έτοιμο είδος.
                  Κατά συνέπεια, το είδος πρέπει να καταταχθεί στον κωδικό ΣΟ 6303 12 00 ως πλεκτό εσωτερικό παραπέτασμα από συνθετικές ίνες.
               
            
         
      
                  
                     
               
               
                  
                     
               
            
                  
                     
               
               
                  
                     
               
            
         (1)  Οι εικόνες έχουν αποκλειστικά ενημερωτικό σκοπό.